wickkiey/tamil-wikipedia-markdown huggingface dataset:
# சினே ராணா


**சினே ராணா** (*Sneh Rana*) இந்தியாவைச் சேர்ந்த ஒரு துடுப்பாட்ட வீராங்கனையாவார். 1994 ஆம் ஆண்டு பிப்ரவரி மாதம் 18 ஆம் தேதியன்று இவர் பிறந்தார். தற்போது இரயில்வே மற்றும் இந்திய பெண்கள் தேசிய அணிக்காக வலது கை சுழற்பந்து வீச்சாளராகவும் வலது கை மட்டையாளராகவும் விளையாடி வருகிறார். 2014 ஆம் ஆண்டில் இலங்கைக்கு எதிராக தனது ஒருநாள் மற்றும் இருபதுக்கு-20 போட்டிகளில் இவர் அறிமுகமானார்.  

## ஆரம்பகால வாழ்க்கை
ராணா டேராடூனின் புறநகரில் உள்ள சினாவுலாவைச் சேர்ந்தவர். இவரது தந்தை ஒரு விவசாயியாவார்.
# பெண்கள் இருபது20

**பெண்கள் இருபது20** (Women's Twenty20 cricket) குறைந்தபட்ச நிறைவுகள் கொண்ட பெண்கள் துடுப்பாட்ட வடிவம் ஆகும். இருபது20 போட்டியில் ஆண்களுக்கும் பெண்களுக்கும் விதிகள் சமமானதாகும்.  

2004ஆம் ஆண்டில் இருந்து பன்னாட்டு அளவில் பெண்கள் இருபது20 போட்டிகள் விளையாடப்பட்டு வருகிறது. ஜூன், 2009இல் ஐசிசி பெண்கள் துடுப்பாட்ட உலகக் கிண்ணத் தொடர் இங்கிலாந்தில் நடைபெற்றது.முதல் தொடரில் இங்கிலாந்து வெற்றி பெற்றது.  

ஆஸ்திரேலிய பெண்கள் இருபது -20 கிண்ணம் 2007 இல் தொடங்கப்பட்டது, பின்ன்ர் அது 2015 இல் பெண்கள் பிக் பாஷ் லீக் என மாற்றப்பட்டது. பிரிட்டனில், *மகளிர் கிரிக்கெட் சூப்பர் லீக்* 2016 இல் தொடங்கப்பட்டது.
# எகிறி (துடுப்பாட்டம்)

துடுப்பாட்ட விளையாட்டில் **எகிறி** (Bouncer) என்பது பந்து வீச்சாளர் மட்டையாளரை நோக்கி வீசும் வீச்சின் ஒரு வகை முறையாகும். பொதுவாக விரைவு வீச்சாளர்களால் வீசப்படும் இந்தப் பந்தானது, மட்டையாளரின் தலை அளவிற்கு எகிறும்.  

## பயன்பாடு
ஆடுகளத்தில் பந்தானது மட்டையாளரை இலக்காகக் கொண்டு துள்ளிச் சென்று மட்டையாளரின் இடுப்பிற்குக் கீழ் சென்றால் அது முறையான பந்தாகக் கருதப்படுகிறது. ஆனால் மட்டையாளரின் தலையினை இலக்காகக் கொண்டு வீசப்படும் பீமர் வகை வீச்சானது முறையற்ற பந்தாகக் கருதப்படுகிறது.  

பொதுவாக இந்தவகைப் பந்துவீச்சானது விரைவு வீச்சாளர்களால் வீசப்படுகிறது. ஆனால் 2020 ஆம் ஆண்டில் *ஹோபர்ட் ஹரிகேன்ஸ்* மற்றும் *மெல்போர்ன் ரெனிகேட்ஸ்* இடையேயான பிபிஎல் போட்டியின் போது, நேர்ச்சுழல் பந்துவீச்சாளரான கயஸ் அகமது 121 கி.மீ. / மணிநேர எகிறியை ரெனிகேட்ஸின் சோன் மார்சுக்கு வீசினார்.இந்தப் பந்தில் நாலோட்டங்கள் உதிரியாக வந்தது.
# கண்கன்



**கண்கன்** (பிராமி எழுத்துமுறை:**𑀓𑀦𑁆𑀳**, *Ka-nha*, அண். கி.மு. 1ம் நூற்றாண்டு) என்பவன் இந்தியாவின் சாதவாகன வம்சத்தின் ஆட்சியாளனாவான். வரலாற்றாய்வாளர் இமான்சு பிரபா ராய் இவனது காலத்தை கி.மு. 100-70 என முடிவு செய்துள்ளார்.  

கண்கன், புராணங்களில் "கிருசுணா" (IAST: Kṛṣṇa) எனக் குறிப்பிடப்பட்டுள்ளான். புராண மரபு வழியின் படி இவன் முதலாவது சாதவாகன அரசனான சிமுகனின் (இவனது பெயர் வெவ்வேறு புராணங்களில் வெவ்வேறாகக் குறிப்பிடப்பட்டுள்ளது) தம்பியாவான்.  

## நாசிக் குகை
மரபு வழிப் புராணக் குறிப்புகளுக்கு மேலதிகமாக, நாசிக் குகைகளிலுள்ள குகை எண் 19ல் உள்ள ஒரு கல்வெட்டும் கண்கன் எனும் மன்னனின் இருப்பை உறுதிப்படுத்துகிறது. நாசிக் குகைக் கல்வெட்டில் குறிப்பிடப்படும் "சாதவாகன-குல"த்தின் (சாதவாகனக் குடும்பம்) "கண்க-ராச" (மன்னன் கண்கன்) இவனே என உறுதிப்படுத்தப்பட்டுள்ளது. கண்கனின் ஆட்சியின் போது, சிரமணர்களுக்குப் (வைதீக மறுப்புத் துறவிகள்) பொறுப்பான *மகா-மாத்ர* (பொறுப்பான அலுவலன்) என்பவனால் இக்குகை வெட்டப்பட்டது என இக் கல்வெட்டுத் தெரிவிக்கின்றது. இதன் அடிப்படையில், கண்கன் பௌத்தத்தை ஆதரித்தானெனவும், பௌத்தத் துறவிகளின் நலன்புரி நடவடிக்கைகளுக்காக ஒரு நிர்வாகப் பிரிவை உருவாக்கியிருந்தானெனவும் சுதாகர் சட்டோபாத்தியா முடிவு செய்துள்ளார். மேலும், அசோகனின் கல்வெட்டுக்களில் பரவலாகக் காணப்படும் சொல்லான *மகா-மாத்ர* எனும் சொல்லைப் பயன்படுத்தியிருப்பதன் மூலம், முற்காலச் சாதவாகனர் மௌரியரின் நிர்வாக அமைப்பு மாதிரியையே பின்பற்றியுள்ளமையும் அறியக்கூடியதாயுள்ளது.}}  

இதன் மூலம், குகை எண் 19 நாசிக் குகைகளில் முதலில் அகழாய்வு மேற்கொள்ளப்பட்ட குகைகளில் ஒன்றாக இடம்பெறுகிறது.
# மைதிலி வாத்து


**மைதிலி வாத்து** (*Maithili duck*) என்பது இந்திய மாநிலமான பீகாரைப் பூர்வீகமாகக் கொண்ட ஒரு வாத்து இனமாகும். இந்த வாத்துகள் பீகாரின் அரரியா, சீதாமரி, கட்டிஹார், மதுபானி, கிசன்கஞ்சு மற்றும் கிழக்கு சம்பாரண் மாவட்டங்களில் காணப்படுகின்றன. இந்த மாவட்டங்கள் கலாச்சார ரீதியாக மிதிலா பிரதேசம் எனப்படும். எனவே இந்த பகுதியில் காணப்படும் இந்த வாத்துகளும் **மிதிலா வாத்து** என்றும் அழைக்கப்படுகின்றன.
# பின் தூக்கணாங்குருவி


**பின் தூக்கணாங்குருவி** *(புளோசியசு மெகரைங்கசு),* மேலும் **மஞ்சள் நெசவாளர்** என அழைக்கப்படுவது தூக்கணாங்குருவி இனங்களில் ஒன்றாகும். இது இந்தியாவில் கங்கை மற்றும் பிரம்மபுத்திரா பள்ளத்தாக்குப் பகுதிகளிலும் நேபாளத்திலும் காணப்படுகின்றன. இரண்டு இனங்கள் அறியப்படுகின்றன. இவற்றில் ஒன்று குமாவோன் பகுதியிலிருந்தும் மற்றொன்று சலிமலீ கிழக்கு தெராயிலிருந்தும் அறியப்படுகிறது.  

## பரவல் மற்றும் வாழ்விடம்
பின் தூக்கணாங்குருவி, முதன்முதலில் மே 1996-ல் சுக்லபந்தா தேசிய பூங்காவில் காணப்பட்டது. இது வழக்கமாக கோடைகால பறவையாகும்.  

நைனிடாலுக்கு அருகிலுள்ள கலதுங்கியில் பெறப்பட்ட மாதிரியின் அடிப்படையில் இந்த இனத்திற்கு ஹியூம் பெயரிட்டார். பிராங் பின் இந்த இன பறவையினை கல்கத்தாவுக்கு அருகிலுள்ள தெராய் பகுதியில் மீண்டும் கண்டுபிடித்தார். 1889ல் ஓட்ஸ் இதைக் கிழக்கு தூக்கணாங்குருவி என்றும், ஸ்டூவர்ட் பேக்கர் பிரித்தானிய இந்தியாவின் விலங்கினங்களின் இரண்டாவது பதிப்பில் (1925) பின் தூக்கணாங்குருவி என்றும் அழைத்தார்.  

## சூழலியல்
இவை மே முதல் செப்டம்பர் வரை இனப்பெருக்கம் செய்கின்றன. கூடுகளை மரங்களின் மேல் அல்லது நாணல்களில் கட்டுகின்றன. இந்தியாவில் காணப்படும் தூக்கணாங்குருவியின் கூடு மற்ற இனங்களிலிருந்து வேறுபட்டது. இவை மற தூக்கணாங்குருவிகளைப் போலவே, இலைகள் மற்றும் நாணல்களின் மெல்லிய கீற்றுகளைக் கொண்டு நெய்கின்றன. இவை கூட்டின் உட்புறத்தில் வசிக்கின்றன. ஆண்கள் மரத்தின் இலைகளை அகற்றி, கூடுகள் தெளிவாகத் தெரியுமாறு அமைக்கும்.
# பிப்லாந்திரி



**பிப்பிலாந்திரி** (**Piplantri**) இந்தியாவின் இராஜஸ்தான் மாநிலத்தின் ராஜ்சமந்து மாவட்டத்தில் அமைந்த சுற்றுச்சூழலியல் கிராமம் ஆகும். பிப்பிலாந்திரி கிராமத்தினர் கிராமத்திலும், கிராமத்தைச் சுற்றிலும் காட்டை வளர்த்து, பராமரிக்கின்றனர்.  

## சிறப்புகள்
பெண் குழந்தைகள் பாதுகாப்புத் திட்டத்தின் கீழ், பிப்பிலாந்திரி கிராமத்தில் ஒரு பெண் குழந்தை பிறக்கும் போது 111 மரக்கன்றுகள் நடுவது வழக்கம். இப்பெண் குழந்தைகள் பருவமடையும் போது, இம்மரங்கள் தரும் பழங்கள் அல்லது மரக்கட்டைகளை விற்பனை செய்வதன் மூலம், பெண்களின் திருமணம் போன்ற செலவினங்கள் ஈடுகட்டப்படும்.இவ்வழக்கத்தால் இக்கிராமத்தில் சிசேம், மா, நெல்லிக்காய், வேம்பு உள்ளிட்ட 3 இலட்சம் மரங்கள் வளர்கிறது. மேலும் பிப்பிலாந்திரி கிராமத்தில் யாராவது இறப்பின், அவரது நினைவாக 11 மரக்கன்றுகள் நடப்படுகிறது.  

2006-ஆம் ஆண்டு முதல் இக்கிராமத்தில் பெண் குழந்தைகள் பிறக்கும் போது, கிராமத்தினர் சார்பில் ரூபாய் 21,000 வசூலிக்கப்பட்டும், பெண் குழந்தை வீட்டாரிடம் ரூபாய் 10,000 வசூலித்தும், பெண் குழந்தையின் பேரில் வங்கியில் 20 ஆண்டுக்கு நிரந்தர வைப்பு நிதியில் இட்டு வைக்கின்றனர். பெண் குழந்தைக்கு 18 வயது நிறைந்த பிறகே நடக்கும் திருமணத்திற்கு வைப்பு நிதியில் சேமித்த பணத்தை வட்டியுடன் செலவழிக்க பயன்படுத்தப்படுகிறது.  

பிப்பிலாந்திரி கிராமத்தின் காட்டைச் சுற்றிலும் 2.5 மில்லியன் அளவிற்கான சோற்றுக்கற்றாழை செடிகளை வளர்த்துள்ளனர். இந்த மூலிகை சத்து நிறைந்த சோற்றுக்கற்றாழை சாறுகள் பாட்டிலில் அடைத்து விற்பனை செய்வதன் மூலம் பெருமளவு ரூபாய் கிராமத்தினருக்கு வருவாய் கிடைக்கிறது.
# ராஜ்சமந்து



**ராஜ்சமந்து** (**Rajsamand**) இந்தியாவின் இராஜஸ்தான் மாநிலத்தின் ராஜ்சமந்து மாவட்டத்தின் நிர்வாகத் தலைமையிடமும், நகராட்சியும் ஆகும். இந்நகரம் 17-ஆம் நூற்றாண்டில் மேவார் மன்னர் ராணா இராஜ் சிங் நிறுவிய ராஜ்சமந்து செயற்கை ஏரியால் அறியப்படுகிறது.  
## புவியியல்
ராஜ்சமந்து நகரம் பாகையில், கடல் மட்டத்திலிருந்து 547 மீட்டர் (1749 அடி) உயரத்தில் அமைந்துள்ள்து.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 36 வார்டுகளும், 13,765 வீடுகளும் கொண்ட ராஜ்சமந்து நகராட்சியின் மொத்த மக்கள் தொகை 67,798 ஆகும். அதில் ஆண்கள் 35,033 மற்றும் பெண்கள் 32,765 ஆக உள்ளனர். 6 வயதிற்குட்பட்ட குழந்தைகள் 8121 ஆக உள்ளனர். பாலின விகிதம் 1000 ஆண்களுக்கு, 935 பெண்கள் வீதம் உள்ளனர். சராசரி எழுத்தறிவு 84.22 % ஆகும். மக்கள் தொகையில் இந்துக்கள் 84.17%, இசுலாமியர் 9.54%, சமணர்கள் 5.63% மற்றவர்கள் 0.66% ஆகவுள்ளனர்.  

## பொருளாதாரம்
ராஜ்சமந்து நகரத்தில் பளிங்கு மற்றும் பிற விலைமதிப்பற்ற கற்களை நாடு முழுவதும் விற்பனை செய்யும் வணிக நிறுவனங்களைக் கொண்டுள்ளது. மேலும் இங்கு துத்தநகம் வெள்ளி, மங்கனீசு போன்ற கனிமச் சுரங்கங்கள் உள்ளது.  

## சுற்றுலா
- உதய்ப்பூர் - 62 கிலோ மீட்டர்
- கும்பல்கர்க் கோட்டை

## இதனையும் காண்க
- பிப்லாந்திரி
# ஆரியன் (நடிகர்)


**ஆரியன்** (பிறப்பு 14 அக்டோபர் 1985) என்பவர் ஒரு நடிகர் ஆவார். இவர் முதன்மையாக தமிழ்த் திரைப்படங்களில் பணிபுரிகிறார். இவர் டிரீம்ஸ் (2004) படத்தின் வழியாக அநடிகராக அறிமுகமானார்.  

## ஆரம்பகால வாழ்க்கை மற்றும் தொழில்
1995 மற்றும் 2004 க்கு இடையில், மும்பையில் பல மேடை நாடகங்களில் நடித்தார். 2004 இல், இவர் டிரீம்ஸ் திரைப்படத்தில் அறிமுகமாகி தனுசுடன் நடித்தார். பின்னர் இவர் *திருப்பாச்சி* படத்தில் (2005) விஜயுடன் நடித்து, அதன்பின்னர் பான் பராக் ரவி ஆரியன் என பிரபலமாக அறியப்பட்டார்.  

## திரைப்படவியல்

- *குறிப்புகளில் எதுவும் குறிப்பிடப்படாதவை எல்லாம் தமிழ் படங்களே.*

| 2004 | *டிரீம்ஸ்* | ஆரியன் |  |
| --- | --- | --- | --- |
| 2004 | *கிரி* |  |  |
| 2005 | *திருப்பாச்சி* | பான் பராக் ரவி |  |
| 2005 | *அணை* |  |  |
| 2005 | *ஆறு* | ஜெகா |  |
| 2006 | *ஈ* |  |  |
| 2007 | *பரட்டை என்கிற அழகுசுந்தரம்* | சூரி |  |
| 2007 | *ஆழ்வார்* |  |  |
| 2007 | *சபரி* | எசுமலை |  |
| 2008 | *நேபாளி* |  |  |
| 2009 | *தோரணை* | தமிழரசனின் உனினிருப்பவர் |  |
| 2009 | *ஐந்தாம் படை* |  |  |
| 2010 | *கௌரவர்கள்* |  |  |
| 2010 | *கோட்டி* |  |  |
| 2011 | *பவானி* | ரஞ்சித் |  |
| 2011 | *மாப்பிள்ளை* | ஆத்தி |  |
| 2011 | *சதுரங்கம்* | ஜீவா |  |
| 2013 | *அலெக்ஸ் பாண்டியன்* |  |  |
| 2013 | *ராதன காண்ட* | கன்னட படம் |  |
| 2015 | *விஷயம் வெளியே தெரியக்கூடாது* |  |  |
| 2015 | *இனிமே இப்படித்தான்* | ரவி |  |
| 2017 | *சக்க போடு போடு ராஜா* | ரவி |  |
| 2019 | *வந்தா ராஜாவாதான் வருவேன்* | ஏ.சி.பி. |  |
| 2019 | *பொட்டு* | வீரையா | } |
# காட்டுக் கதிர்க்குருவி


**காட்டுக் கதிர்க்குருவி** *(Jungle prinia) (பிரினினா சிலைவாடிகா)* என்பது சிறிய குருவிகளுள் ஒன்று. இந்த பாடும் பறவை சிசுடிகோலிடே குடும்பத்தினைச் சார்ந்தது.  

## பரவலும் வாழிடமும்
இந்த கதிர்க்குருவி வங்காளதேசம், இந்தியா, தென்மேற்கு நேபாளம் மற்றும் இலங்கையில் காணப்படுகின்றது. பொதுவாக வறண்ட திறந்த புல்வெளி, திறந்த வனப்பகுதி, புதர் மற்றும் சில நேரங்களில் தோட்டங்களில் காணப்படுகிறது.  

## விளக்கம்
கதிர்க்குருவிகள் சுமார் நீளமுடையன. இவை குறுகிய வட்டமான இறக்கைகள், நீளமான வால், வலுவான கால்கள் மற்றும் குறுகிய கருப்பு அலகு ஆகியவற்றைக் கொண்டுள்ளன. இனப்பெருக்க காலத்தில் முதிர்வடைந்த குருவியின் மேற்பகுதியில் சாம்பல்-பழுப்பு நிறத்தில் சிறகுகள் காணப்படும். ஆண் பெண் குருவிகள் ஒரே மாதிரி காணப்படும். ஆனால் இனப்பெருக்க காலத்தில் ஆணின் அலகு கருப்பு நிறத்தில் காணப்படும்.  

குளிர்காலத்தில், மேல்பகுதிகள் பழுப்பு நிறமாகவும், கீழ்ப்பகுதிகள் பொலிவுடன் காணப்படும். கோடைக்காலத்தை விட குளிர்காலத்தில் வால் நீளமானது. இறகமைப்பில் வேறுபாடு காரணமாக நான்கு இனங்கள் காணப்படுகின்றன. இலங்கையில் உள்ள தனித்துவமான உள்ளூர் இனம், *பி. சி. வலிடா*. ஆண்டு முழுவதும் இறகமைப்பில் மாற்றமில்லாமல் குறுகிய வாலுடன் காணப்படும்.  

## நடத்தை
பெரும்பாலான கதிர்க்குருவிகளைப் போலவே, இவையும் பூச்சி உண்ணிகள். இது ஒரு புதர் அல்லது உயரமான புல்லில் கூட்டை உருவாக்கி 3 முதல் 5 முட்டை வரை இடுகிறது. இதனுடைய ஒலி (பாடல்) பிட்-பிரிட்டி, பிட்-பிரிட்டி, பிட்-பிரிட்டி என்பதாகும்.
# சாமுவேல் பத்ரி


**சாமுவேல் பத்ரி** (Samuel Badree பிறப்பு 8 மார்ச் 1981) என்பவர் ஒரு முன்னாள் மேற்கிந்தியத்தீவுகள் துடுப்பாட்ட அணி வீரர் மற்றும் டிரினிடாட் மற்றும் டொபாகோ அணியின் பயிற்சியாளர் ஆவார். இவர்நேர்ச் சுழல் பந்து வீச்சாளராக இருந்தார்.  

## தனிப்பட்ட வாழ்க்கை
டிரினிடாட்டின் பெனால்ட்-டெபே பிராந்தியத்தில் உள்ள பாராக்பூரில் உள்ள ஓர் இந்திய-டிரினிடாடியன் குடும்பத்தில் பத்ரி பிறந்தார். இவர் சான் பெர்னாண்டோவின் நபரிமா கல்லூரியில் பயின்றார், சிறு வயதிலிருந்தே துடுப்பாட்டம் விளையாடினார். தொழில் முறையாக துடுப்பாட்டம் விளையாடுவதற்கு முன்பு, பத்ரி மேல்நிலைப் பள்ளி உடற்கல்வி ஆசிரியராகப் பணியாற்றினார்.  

## உள்ளூர்ப் போட்டிகள்
பத்ரி டிரினிடாட் மற்றும் டொபாகோ தேசிய அணிக்காக ஜனவரி 2002 இல்,தனது 20ஆம் வயதில், லீவர்ட் தீவுகளுக்கு எதிராக 2001-02 புஸ்டா தொடரில் முதல் தரப் போட்டிகளில் அறிமுகமானார். இதே ஆண்டின் இறுதில் இவர் பட்டியல் அ போட்டிகளில் 2002-03 ரெட் ஸ்ட்ரைப் கிண்ண தொடரில் அறிமுகமானார்.  

## சர்வதேச போட்டிகள்
நவம்பர் 2011 இல் வங்காள அ அணிக்கு எதிராக இருபது20 போட்டிகளில் அறிமுகமானார். முதல் போட்டியில் 11 ஓட்டங்களை விட்டுக் கொடுத்து 2 இலக்குகளையும் , இரண்டாவது போட்டியில் 11 ஓட்டங்களை விட்டுக் கொடுத்து ஒரு இலக்குகளைக் கைப்பற்றினார்.  

## பயிற்சியாளராக
டெல்லி கேபிடல்ஸ் அணியின் சுழற் பந்துவீச்சு பயிற்சியாளராக நியமிக்கப்பட்டார்.
# எட்டாம் ராமேசஸ்


**எட்டாம் ராமேசஸ்** (**Ramesses VIII**) (ஆட்சிக் காலம்:கிமு 1130–1129)), பண்டைய புது எகிப்திய இராச்சியத்தை ஆண்ட இருபதாம் வம்சத்தின் ஏழாவது பார்வோன் ஆவார். இவர் பார்வோன் மூன்றாம் ராமேசின் மகன்களில் மிகவும் இளைவரும், இறுதியானவரும் ஆவார்.இவர் புது எகிப்து இராச்சியத்தை கிமு 1130 முதல் கிமு 1129 முடிய இரண்டு ஆண்டுகள் ஆட்சி செய்தார்.மன்னர்களின் சமவெளியில் இவரது கல்லறை இதுவரை கண்டறியப்படவில்லை. எட்டாம் ராமேசஸ் அரியணை ஏறுவதற்கு முன்னர் அரசிகளின் சமவெளியில் 43 எண் கொண்ட கல்லறை எட்டாம் ராமேசுக்காக கட்டப்பட்டது. இருப்பினும் எட்டாம் ராமேசஸ் இறந்த பிறகு அவருககான கல்லறையில் அடக்கம் செய்யப்படவில்லை.  

## இதனையும் காண்க
- ராமேசியம்
- எகிப்திய பார்வோன்களின் பட்டியல்
# ஒன்பதாம் ராமேசஸ்



**ஒன்பதாம் ராமேசஸ்** (**Ramesses IX**) (ஆட்சிக் காலம்:கிமு 1129 – கிமு 1111) புது எகிப்திய இராச்சியத்தை ஆண்ட இருபதாம் வம்சத்தின் எட்டாம் பார்வோன் ஆவார். இருபதாம் வம்சத்தவர்களில் பண்டைய எகிப்தை நீண்ட காலம் ஆண்ட மூன்றாம் ராமேசஸ் மற்றும் பதினொன்றாம் ராமேசஸ் ஆகியவர்களுக்கு அடுத்து ஒன்பதாம் ராமேசஸ் 18 ஆண்டுகள் ஆட்சி செய்தார்.  

துரின் மன்னர்கள் பட்டியல் படி, பார்வோன் ஒன்பதாம் ராமேசஸ் பண்டைய எகிப்தை 18 ஆண்டுகள் மற்றும் 4 மாதங்கள் ஆட்சி செய்தார் எனக்கூறுகிறது  

இவர் பார்வோன் மூன்றாம் ராமேசின் மகன் எனக்கருதப்படுகிறார்.பாபிரஸ் குற்ப்புகளின் படி, ஒன்பதாம் ராமேசேசின் கல்லறை கொள்ளையடிக்கப்பட்டதாக கூறுகிறது. 1881-ஆம் ஆண்டில் ஒன்பதாம் ராமேசேசின் மம்மி தேர் எல் பகாரி தொல்லியல் களத்தில் ஒரு கல் சவப்பெட்டியில் கண்டுபிடிக்கப்பட்டது.  
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் ஒன்பதாம் ராமேசஸ் மம்மியும் எடுத்துச் செல்லப்பட்டது.  

கல்லறைக் கோயிலில் ஒன்பதாம் ராமேசேசின் சிற்பம்]]  

## இதனையும் காண்க
- எகிப்திய பார்வோன்களின் பட்டியல்
- ராமேசியம்
# அரக்குச்சிச் சிலம்பன்


**அரக்கு உச்சிச் சிலம்பன்** (chestnut-capped babbler, *Timalia pileata*) திமாலிடே குடும்பத்திலுள்ள ஒரு குருவியினப் பறவை. ***திமாலியா*** (*Timalia*)  

## அடிக்குறிப்புகளும் மேற்கோள்களும்

- Collar, N. J., Robson, C. (2007) Family Timaliidae (Babblers) pp.&nbsp;70 – 291 In: del Hoyo, J., Elliott, A., Christie, D.A. (eds.) *Handbook of the Birds of the World*, Vol. 12: Picathartes to Tits and Chickadees. Lynx Edicions, Barcelona.

## வெளியிணைப்புகள்
- BirdLife International: *chestnut-capped babbler*
# இந்தியப் பெண்கள் துடுப்பாட்ட அணியின் இங்கிலாந்துச் சுற்றுப் பயணம், 2021


இந்தியப் பெண்கள் துடுப்பாட்ட அணி , இங்கிலாந்து அணியுடன் விளையாட இங்கிலாந்திற்குச் சுற்றுப்பயணம் செய்ய திட்டமிடப்பட்டுள்ளது, இந்த சுற்றுப்பயணம் தற்காலிகமாக ஜூன் 2021 இல் தொடங்க உள்ளது. அனைத்துலக பெண்கள் நாள் அன்று இந்தியத் துடுப்பாட்டக் கட்டுப்பாட்டு வாரியத்தின் செயலாளர் ஜெய் ஷா , இங்கிலாந்து அணிக்கு எதிராக இந்திய அணி தேர்வுத் துடுப்பாட்டப் போட்டியில் விளையாடும் என்று கூறினார். இந்திய அணி இறுதியாக 2014 நவம்பரில் தென்னாப்பிரிக்காவுக்கு எதிராக விளையாடினர்.  

## பின்னணி
முதலில், இந்தச் சுற்றுப்பயணம் ஜூன் மற்றும் ஜூலை 2020 இல் நடைபெற திட்டமிடப்பட்டது. இந்த சுற்றுப்பயணத்தில் நான்கு ஒருநாள் மற்றும் இரண்டு இருபது -20 போட்டிகளாக நடைபெற இருந்தன. இருப்பினும், ஏப்ரல் 24, 2020 அன்று, கோவிட் தொற்றுநோய் காரணமாக, இங்கிலாந்து மற்றும் வேல்ஸ் துடுப்பாட்ட வாரியம் துடுப்பாட்டத்திற்குத் தடை விதித்ததனால் இந்தச் சுற்றுப்பயணம் ஒத்திவைக்கப்பட்டது. மே 2020 இல், இங்கிலாந்து மற்றும் வேல்ஸ் துடுப்பாட்ட வாரியத்தின் இயக்குநர் கிளேர் கானர், 2020 செப்டம்பரில் சுற்றுப்பயணம் செய்யும் தென்னாப்பிரிக்க அணியுடன் முத்தரப்பு தொடரில் இந்தியா பங்கேற்கலாம் என்று பரிந்துரைத்தார். இருப்பினும், 2020 ஜூலை 20 ஆம் தேதி, இந்தியாவில் தொற்றுநோயின் தாக்கத்தால் இந்தியா சுற்றுப்பயணம் செய்யவில்லை .  

இறுதியாக, 2021-ஆம் ஆண்டின் சூன், மற்றும் சூலை மாதங்களில் 1 பெண்கள் தேர்வுப் போட்டி , 3 ஒருநாள் போட்டிகள் கொண்ட தொடர் மற்றும் 3 பெண்கள் இருபது20 போட்டிகள் கொண்ட தொடர் ஆகியவற்றை இங்கிலாந்தில் நடத்த முடிவு செய்யப்பட்டது .
# எகிப்திய பண்பாட்டின் தேசிய அருங்காட்சியகம்



**எகிப்தியப் பண்பாட்டின் தேசிய அருங்காட்சியகம்** (**National Museum of Egyptian Civilization** (**NMEC**) எகிப்து நாட்டின் தலைநகரான கெய்ரோவிற்கு அருகில் பழைய கெய்ரோ நகரத்தில் புஷ்தாத் எனுமிடத்தில் ( பரப்பளவில் அமைந்துள்ளது. இந்த அருங்காட்சியகம் பண்டைய எகிப்தியக் காலம் முதல் தற்போதைய நவீன கால எகிப்தின் பண்பாட்டை விளக்கும் 50,000 தொல்பொருட்கள் கொண்டது. இந்த அருங்காட்சியகம் பிப்ரவரி 2017-ஆம் ஆண்டில் பொதுமக்கள் பார்வைக்காக திறக்கப்பட்டது.  

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை இந்த புதிய அருங்காட்சியகத்தில் வைப்பதற்கு, 5 கிலோ மீட்டர் தொலைவிற்கு ஊர்வலமாக எடுத்துச் செல்லப்பட்டது.  

கெய்ரோவில் உள்ள அமெரிக்கன் பல்கலைகழகத் தலைவர் பிரான்சிஸ் ஜே. ரிச்சியர்டோன் என்பவர், 2017-இல் இந்த புதிய அருங்காட்சியகத்திற்கு 5,000 எகிப்திய தொல்பொருட்களை நன்கொடையாக வழங்கினார்.
# பத்தாம் ராமேசஸ்


**பத்தாம் ராமேசஸ்** (**Ramesses X**) (ஆட்சிக்காலம்:கிமு 1111 - 1107)புது எகிப்திய இராச்சியத்தை ஆண்ட 20-ஆம் வம்சத்தின் ஒன்பதாவது பார்வோன் ஆவார்.  

தேர் அல்-மதினாவில் கண்டெடுக்கப்பட்ட துரின் மன்னர்கள் பட்டியலில் மன்னர் பத்தாம் ராமேசஸ் பண்டைய எகிப்தை நான்கு ஆண்டுகள் ஆண்டதாக குறித்துள்ளது. கல்லறை எண் 18-இல் பத்தாம் ராமேசேசின் கல்லறைச் சடங்குப் பொருட்கள் மற்றும் சுவர் ஓவியம் கண்டெடுக்கப்பட்டுள்ளது.  

## இதனையும் காண்க
- எகிப்திய பார்வோன்களின் பட்டியல்
# சிப்டா


|Nomen=ராமேசஸ்-சிப்டா  
*Rˁ-mssw-s3-Ptḥ*  
*Ra fashioned him, son of Ptah*  

<hiero>G39-N5-<-C2-F31-z:z-H8:Z1-p:t-H-></hiero>  

**After the 2nd year**  
Merenptah-Siptah  
*Mrj-n-Ptḥ-s3-Ptḥ*  
*Beloved of Ptah, son of Ptah*  
<hiero>G39-N5-<-p:t-H-N36:n-p:t-H-H8:Z2-></hiero>  

| Prenomen=Sekhaienre Meryamun  

இளம் வயதில் ஆறு ஆண்டுகள் மட்டுமே ஆட்சி செய்த சிப்டா, தனது 16வது வயதில் இறந்தார். இவர் போலியோ நோயால் இறந்தார் என இவரது மம்மியை மருத்துவ ஆய்வு செய்த போது அறியப்பட்டது. மேலும் இவரது இடது கால் போலியோ நோயால் பாதிக்கப்பட்டது அறிய முடிந்தது.  

சிப்டாவின் பெயர் பொறித்த குறுங்கல்வெட்டு]]  
இலண்டன் எகிப்திய தொல்லியல் அருங்காட்சியகம்]]  

இளம் வயதில் மறைந்த பார்வோன் சிப்டாவிற்குப் பின் அவரது மனைவியும் அரசியுமான {அரசி தௌசரத்து|தௌசரத்]] எகிப்தை ஆண்டார். மன்னர்களின் சமவெளியில் கல்லறை எண் 47-இல் மம்மியாக அடக்கம் செய்யப்பட்டார்.1898இல் அவரது மம்மியை, பிற 18 மம்மிகளுடன், பார்வோன் இரண்டாம் அமென்கோதேப்பின் கல்லறை எண் 35-இல் கண்டுபிடிக்கப்பட்டது.  

ஏப்ரல், 2021-இல் எகிப்திய அருங்காட்சியகத்திலிருந்து புகழ்பெற்ற 22 பார்வோன்களின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு ஊர்வலமாக எடுத்துச் செல்லும் போது சிப்டாவின் மம்மியும் எடுத்துச் செல்லப்பட்டது.  
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் சிப்டா மம்மியும் எடுத்துச் செல்லப்பட்டது.  

## இதனையும் காண்க

- பாரோக்களின் பட்டியல்
# இரா. துரைக்கண்ணு

**இரா. துரைக்கண்ணு** (*R. Doraikkannu*, 28 மார்ச், 1948 - 31 அக்டோபர், 2020) ஓர் இந்திய அரசியல்வாதியும், தமிழ்நாடு சட்டமன்றத்தின் முன்னாள் உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் கட்சியின் சார்பில் 2006, 2011 மற்றும் 2016 தேர்தல்களில் பாபநாசம் தொகுதியிலிருந்து தேர்ந்தெடுக்கப்பட்டார். பிறகு அப்போதைய முதல்வர் ஜெயலலிதாவால், 2016 ஆம் ஆண்டு வேளாண் மற்றும் விலங்குகளின் அமைச்சர் பதவிக்கு துரைக்கண்ணு நியமிக்கப்பட்டார். இது இவரது முதல் அமைச்சரவை பதவியாகும்.  

## குடும்பம்
துரைக்கண்ணு 1948 ஆம் ஆண்டு, மார்ச் 28 இல், தஞ்சை மாவட்டம் இராஜகிரியில் பிறந்தார். இவர் இளங்கலை பட்டம் பெற்றவர். இவருக்கு பானுமதி என்கிற மனைவியும், சிவ.வீரபாண்டியன், சண்முகபிரபு ஆகிய 2 மகன்களும், தமிழ்செல்வி, வெண்ணிலா, சத்தியா, நீலாவதி ஆகிய 4 மகள்களும் உள்ளனர்.  

## இறப்பு
கொரோனா தொற்றால், நுரையீரல் கடுமையாக பாதிக்கப்பட்டு சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள ஒரு தனியார் மருத்துவமனையில், அக்டோபர் 31, 2020 அன்று இரவு 11.15 மணியளவில் உயிரிழந்தார்.
# தென்னவன் (நடிகர்)


**தென்னவன்** என்பவர் இந்திய தமிழ் திரைப்பட நடிகர் ஆவார். இவர் பெரும்பாலும் திரைப்படங்களில் துணை வேடங்களில் தோன்றியுள்ளார். இவர் பாரதிராஜாவின் *என் உயிர்த் தோழன்* (1990) படத்தில் அறிமுகமான பிறகு *, ஜெமினி* (2002) விருமாண்டி (2004) *ஜே ஜே* (2003) ஆகிய படங்களில் நடித்ததற்காக அறியப்படுகிறார்.  

## தொழில்
1984 ஆம் ஆண்டில் கோவையில் சர்வஜனா உயர்நிலைப் பள்ளியில் படித்த பிறகு, தென்னவன் திரைப்படத்தில் நடிப்பதற்காக சென்னை சென்றார். பாரதிராஜாவின் 1990 ஆம் ஆண்டு வெளியான *என் உயிர்த் தோழன்* திரைப்படத்தில் தென்னவன் அறிமுகமானார். அதில் இவர் இரண்டாவது முக்கியக் கதாபாத்திரத்தில் நடித்தார். சரணின் *ஜெமினி* (2002) படத்தில் கை என்ற பாத்திரத்தில் நடித்தார். இதில் விமர்சன ரீதியான பாராட்டைப் பெற்றார், அதன் பின்னர் கை தென்னவன் என்று படங்களில் இவரது பெயர் குறிப்பிடப்பட்டது. கமல்ஹாசன் *விருமாண்டியில்* ஒரு கதாபாத்திரத்தில் நடிக்க இவரைத் தேர்ந்தெடுத்தார், இதில் இவருக்கு நேர்மறையான விமர்சனங்களும் கிடைத்தன.  

தென்னவன் பின்னர் ஒரு சோதனை திரைப்படமான *ஆயுள் ரேகை* (2005) படத்தில் முக்கியக் கதாபாத்திரத்தில் நடித்தார். மனச்சோர்வின் விளிம்பில் உள்ள ஒரு மனிதனை சித்தரித்ததற்காக விமர்சன ரீதியான பாராட்டைப் பெற்றார். பின்னர் இவர் *சுந்தரபாண்டியன்* (2012) மற்றும் *நான் தான் பாலா* (2014) உள்ளிட்ட படங்களில் துணை வேடங்களில் நடித்தார்.  

## திரைப்படவியல்
| 1990 | *என் உயிர்த் தோழன்* |  |
| --- | --- | --- |
| 1992 | *முதல் குரல்* |  |
| 1995 | *வேலுசாமி* |  |
| 2002 | *ஜெமினி* | கை |
| 2003 | *ஜே ஜே* |  |
| 2003 | *காலாட்படை* | பிரியாவின் மாமா |
| 2003 | *திவான்* |  |
| 2004 | *எதிரி* | காவல் ஆய்வாளர் தனபதி |
| 2004 | *ஜோர்* |  |
| 2004 | *விருமாண்டி* | கொண்டராசு |
| 2004 | *7ஜி ரெயின்போ காலனி* | வக்கிடங்கு ஊழியர் |
| 2005 | *ஆயுள் ரேகை* | கரிகாலன் |
| 2005 | *சண்டக்கோழி* |  |
| 2006 | *புதுப்பேட்டை* | செல்வம் |
| 2006 | *ஆச்சார்யா* | கூறுமதி |
| 2007 | *அம்முவாகிய நான்* | மோகன் |
| 2007 | *கூடல் நகர்* |  |
| 2007 | *மணிகண்டா* |  |
| 2008 | *கத்திக் கப்பல்* |  |
| 2009 | *வைகை* |  |
| 2009 | *ஞாபகங்கள்* |  |
| 2011 | *இளைஞன்* |  |
| 2011 | *வாகை சூட வா* |  |
| 2011 | *சதுரங்கம்* |  |
| 2012 | *கிருஷ்ணவேணி பஞ்சாலை* |  |
| 2012 | *சுந்தர பாண்டியன்* | பாண்டி தேவர் |
| 2014 | *நான் தான் பாலா* | காட்டூரான் |
| 2014 | *ஜிகர்தண்டா* | சங்கர் |
| 2015 | *கிருமி* | கிளப் உரிமையாளர் |
| 2015 | *மாங்கா* |  |
| 2016 | *கத்தி சண்டை* | ச.ம.உ. சிவஞானம் |
| 2016 | *யோக்கியன் வர்ரான் சொம்பை எடுத்து வை* |  |
| 2016 | *உன்னோடு கை* |  |
| 2017 | *உறுதிகொள்* |  |
| 2018 | *ஏகாந்தம்* |  |
| 2018 | *சண்டக்கோழி 2* | துரை அய்யாவின் மைத்துனன் |
| 2019 | *பேட்ட* | அமைச்சர் தங்கம் |
| 2019 | *என் காதலி சீன் போடுறா* |  |
| 2021 | *இது விபத்து பகுதி* | } |

## தொலைக்காட்சி
| 2018 | ஒவியா | முன்னுசாமி | கலர்ஸ் தமிழ் தொலைக்காட்சி |  |
| --- | --- | --- | --- | --- |
| 2019 | ராசாத்தி | ரசப்பன் | சன் தொலைக்காட்சி | } |
# சத்திய பிரகாஷ்

**சத்திய பிரகாஷ்** (*Satya Prakash*) என்பவர் ஓர் இந்திய நடிகரும் இயக்குநரும் ஆவார். இவர் முதன்மையாக தெலுங்கு திரைப்படங்களில் பணியாற்றுகிறார்.  

## தொழில்
சத்ய பிரகாஷ் பதினொரு மொழிகளில் ஐநூறுக்கும் மேற்பட்ட படங்களில் எதிர்மறை கதாபாத்திரங்களில் நடித்துள்ளார். இவர் தனது மகன் நடராஜ் மற்றும் நூரின் ஷெரீப் நடித்த *ஊலலல்லா ஊலலல்லா* (2020) படத்தின் மூலம் இயக்குநராக அறிமுகமானார்.  

## திரைப்படவியல்

### தெலுங்கு படங்கள்
| 1996 | *சின்னப்பாயி* |  |
| --- | --- | --- |
| 1997 | *மாஸ்டர்* | விக்ரம் |
| 1999 | *காமதந்ரா* |  |
| *சுல்தான்* | பயங்கராவாதி |  |
| *சீதம்மா ராஜு* | சின்னா |  |
| *கிருஷ்ண பாபு* |  |  |
| 2001 | *நரசிம்ம நாயுடு* |  |
| *எதுருலேனி மனிஷி* |  |  |
| *பாலேவதிவி பாசு* | பூசண் |  |
| 2002 | *சீமா சிம்ஹம்* |  |
| *பிருதுவி நராயாணா* |  |  |
| 2003 | *சஞ்சலம்* | Mafia don |
| *டாம்* | சத்யா |  |
| *தொங்க ராமுடு & பார்ட்டி* |  |  |
| *சீதையா* |  |  |
| 2004 | *அபி* |  |
| *143* | நக்சலைட் லீடர் |  |
| 2005 | *கசம் வரடீ கீ* |  |
| *டேஞ்சர்* | ரகுநாயக் |  |
| 2006 | *போக்கிரி* | நாராயணா |
| *அசோக்* |  |  |
| *லட்சுமி* |  |  |
| 2007 | *பிரம்மா – த கிரியேட்டர்* |  |
| *ஜகதம்* | யாதவ் |  |
| *சந்திரஹாஸ்* |  |  |
| 2008 | *மணிசம்மா ஐ.பி.எஸ்* |  |
| *விக்டரி* |  |  |
| *தீபாவளி* |  |  |
| 2009 | *ஏக் நிரஞ்சன்* | காவல் ஆய்வாளர் |
| 2010 | *நமோ வெங்கடேசா* |  |
| *தம்முன்னோடு* |  |  |
| *ரகடா* | தேவேந்திரா |  |
| 2011 | *மங்களா* |  |
| *தொங்க முத்தா* |  |  |
| *நாகரம் நித்ரா பொட்டுன்னா வேலா* |  |  |
| *மாயகுடு* |  |  |
| *கொடி பிஞ்சு* |  |  |
| *பேஜவாடா* |  |  |
| 2013 | *ஷேடோ* | குரு பாய் |
| 2014 | *அவதாரம்* | கர்கோட்டகுடு |
| *பவர்* | பரோஸ் பாய் |  |
| 2015 | *தீ ஆண்டி தீ* |  |
| 2016 | *டாக்டர்* | சக்சேனா |
| *கர்ம்* |  |  |
| *பார்வதிபுரம்* | தூமகேது வர்மா |  |
| *லவ் கே ரன்* |  |  |
| *அப்படோ ஒக்கடுன்னாடு* | புருசோத்தம் |  |
| 2017 | *நீலிமலை* |  |
| *நேனே ராஜூ நேனே மந்த்ரி* | ச.ம.உ சப்புடப்பா |  |
| 2019 | *சமரம்* |  |
| *90எத்.எல்* | ராம்தாஸ் |  |
| 2020 | *47 டேஸ்* |  |

### பிற மொழி படங்கள்
| 1996 | *போலீஸ் ஸ்டோரி* | சத்யா | கன்னடம் |
| --- | --- | --- | --- |
| 1997 | *அக்னி ஐ.பி.எஸ்* | கோட்வால் | கன்னடம் |
| *செண்டர் ஜெயில்* | கன்னடம் |  |  |
| 1998 | *வேட்டிய மடிச்சுகட்டு* | ராக்கா | தமிழ் |
| *சீதா & கரோல்* | ஆங்கிலம் |  |  |
| 1999 | *விஸ்வா* | மகாத்மா குட்டேதர் | கன்னடம் |
| 2000 | *காக்கைச் சிறகினிலே* | காயத்ரியின் உறவினர் | தமிழ் |
| *பாப்பா தி கிரேட்* | ராகா | இந்தி |  |
| 2003 | *விஜயதசமி / தாயே புவனேஸ்வரி* | கன்னடம் / தமிழ் |  |
| *அன்னை காளிகாம்பாள்* | மந்திரமூர்த்தி | தமிழ் |  |
| *ஸ்ரீ காளிகாம்பா* | கன்னடம் |  |  |
| 2004 | *ஹம்ஸே ஹை ஜமனா* | இந்தி |  |
| 2005 | *காஷி பிரம் வில்லேஜ்* | கன்னடம் |  |
| *ஆதிக்கம்* | பாண்டியன் | தமிழ் |  |
| 2006 | *அசோகா* | கன்னடம் |  |
| 2007 | *மணிகண்டா* | தமிழ் |  |
| *லாவா குஷா* | கன்னடம் |  |  |
| 2008 | *த்ரில்* | மலையாளம் |  |
| *வேதம்* | சத்யா | தமிழ் |  |
| 2014 | *மீனு ஏக் லட்கி சாஹியே* | இந்தி |  |
| 2015 | *நிராஹுவா ரிக்ஷாவாலா 2* | போச்புரி |  |
| 2016 | *மகாவீர மச்சிதேவா* | கன்னடம் |  |
| *ஒரு நொடியில்* | தூமகேது வர்மன் | தமிழ் | } |
# செக்கனென்ரே தாவோ



செக்கனென்ரே தாவோயின் கோடாரி வெட்டுக் காயம் கொண்ட மம்மியின் தலைப்பகுதி]].  

**செக்கனென்ரே தாவோ** (**Seqenenre Tao** (also **Seqenera Djehuty-aa** or **Sekenenra Taa**), எகிப்தின் இரண்டாம் இடைநிலைக்காலத்தில், பண்டைய எகிப்தின் ஆண்ட 17-ஆம் வம்சத்தின் எட்டாவது பார்வோன் ஆவார். இவர் பண்டைய எகிப்தை கிமு 1558/1560 முதல் கிமு 1558 முடிய ஆண்டார். இவரது மம்மியின் தலையில் கோடாரியால் தாக்கப்பட்ட வெட்டுக்காயம் கண்டுபிடிக்கப்பட்டது. இவர் பண்டைய அண்மை கிழக்கின் ஐக்சோஸ் இன மக்களுடன் போரிடும் போது, இவரது தலையில் கோடாரியால் தாக்கப்பட்ட வெட்டுக்காயம் ஏற்பட்டிருக்கலாம் தொல்லியல் ஆய்வாளர்கள் கருதுகிறார்கள். இவர் பார்வோன் செனக்தென்ரெ அக்மோஸ்-இன் மகனும், வாரிசும் ஆவார். இவரது மகன்களில் பின்னர் எகிப்தின் பார்வோன்களாக இருந்தவர்கள் காமோஸ் மற்றும் முதலாம் அக்மோஸ் ஆவார். செக்கனென்ரே தாவோயின் மம்மி தேர் எல் பகாரி தொல்லியல் களத்தில் கண்டுபிடிக்கப்பட்டது. இம்மன்னர் தேர் எல் பல்லாஸ் நகரத்தில் அரண்மனை மற்றும் கோட்டையை நிறுவினார் என்பதை தொல்லியல் ஆய்வில் கண்டுபிடிக்கப்பட்டது.  

1881-இல் தேர் எல் பகாரி தொல்லியல் களத்தில் பார்வோன் செக்கனென்ரே தாவோயின் மம்மி கண்டுபிடிக்கப்பட்டது. எகிப்தின் 18 மற்றும் 19ஆம் வம்ச மன்னர்களான முதலாம் அக்மோஸ், முதலாம் அமென்கோதேப், முதலாம் தூத்மோஸ், இரண்டாம் தூத்மோஸ், மூன்றாம் தூத்மோஸ், முதலாம் ராமேசஸ், முதலாம் சேத்தி, இரண்டாம் ராமேசஸ் மற்றும் ஒன்பதாம் ராமேசஸ் ஆகியவர்களின் கல்லறையில் பார்வோன் செக்கனென்ரே தாவோயின் மம்மி கண்டுபிடிக்கப்பட்டது.  
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்து புகழ்பெற்ற 22 பார்வோன்களின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு சிறப்புடன் ஊர்வலமாக எடுத்துச் செல்லும் போது பார்வோன் செக்கனென்ரே தாவோவின் மம்மியும் எடுத்துச் செல்லப்பட்டது.
# அரசி அக்மோஸ்-நெபர்தாரி



கடவுளுக்கு காணிக்கை கொடுக்கும் அரசி அக்மோஸ்-நெபர்தாரி மற்றும் முதலாம் அமென்கோதேப் காணிக்கை கொடுக்கும் காட்சி]]  

**அரசி அக்மோஸ்-நெபர்தாரி** (**Ahmose-Nefertari**) புது எகிப்திய இராச்சியத்தை நிறுவி ஆண்ட 18-ஆம் வம்சத்தின் முதல் பார்வோன் முதலாம் அக்மோசின் உடன்பிறந்த சகோதரி மற்றும் மனைவியும் ஆவார். இவரது தந்தை செக்கனென்ரே தாவோ, 17-ஆம் வம்சத்தின் பார்வோன் ஆவார். இவரது கணவர் பார்வோன் முதலாம் அக்மோஸ் மறைந்த போது இவரது மகன் முதலாம் அமென்கோதேப் கைக்குழந்தையாக இருந்த எகிப்தின் அரியணை ஏறினார். இவரது மகன் முதலாம் அமென்கோதேப் பருவ வயது அடையும் வரை, அக்மோஸ்-நெபர்தாரியே எகிப்தின் காப்பாட்சியாராக இருந்து எகிப்தை ஆட்சி செய்தார். இவரே பண்டைய எகிப்தின் முதல் பெண் அரசி ஆவார்.  
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்து புகழ்பெற்ற 22 பார்வோன்களின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி அணிவகுப்பாக எடுத்துச் செல்லும் போது அரசி அக்மோஸ்-நெபர்தாரியின் மம்மியும் எடுத்துச் செல்லப்பட்டது.
# நேஷனல் பிக்சர்ஸ்

**நேஷனல் பிக்சர்ஸ்** (*National Pictures*) என்பது இந்தியத் திரைப்பட தயாரிப்பு மற்றும் விநியோக நிறுவனமாகும். இது வேலூர் பி. ஏ. பெருமாள் முதலியார் அவர்களால் தொடங்கப்பட்டது. இந்த நிறுவனம் 200க்கும் மேற்பட்ட படங்களை விநியோகித்துள்ளது. சிவாஜி கணேசன் மற்றும் எம்.ஆர்.ராதா ஆகியோரை இந்த நிறுவனம் தமிழ் திரைத்துறைக்கு அறிமுகப்படுத்திய பெருமையுடையது.  

## குறிப்பிடத்தக்க திரைப்படங்கள்
பராசக்தி (1952) - சிவாஜி கணேசன் நடித்த முதல் படம்.  

ரத்தக் கண்ணீர் (1954) - எம். ஆர். ராதா நடித்த முதல் படம்.  

பெற்றமனம் (1960)  

தங்கதுரை (1972)
# அத்வைதா


**அத்வைதா** என்ற திரைப் பெயரால் அறியப்பட்ட **கிருத்தி ஷெட்டி** என்பவர் ஒரு இந்திய நடிகை ஆவார். இவர் பெரும்பாலும் தமிழ் படங்களில் தோன்றியுள்ளார்.  

## தொழில்
இவரது பரதநாட்டிய நிகழ்ச்சிகளைக் கண்ட, நாடக இயக்குநர் ஜெய் தீர்த்தா, இவரின் திறமைகளை கவனித்தார். இதன்பிறகு அவர் சமஸ்தி சண்டே ஸ்கூல் ஆஃப் டிராமாவில் சேரும்படி இவரை அறிவுறுத்தினார். இதன் விளைவாக, இவர் நாடகத்தில் பட்டயப் படிப்பை மேற்கொண்டார். மேலும் 'பிரீத்தி' என்ற நாடகத்தில் நடித்தார். பின்னர் 'சதாரமே' என்ற நாடகத்தில் முக்கியக் கதாபாத்திரத்தில் நடிக்க வாய்ப்பு கிடைத்தது. இதை கர்நாடம் முழுவதும் நிகழ்த்தினார். இயக்குநர் சுனில் குமார் தேசாயின் கன்னட படமான *சரிகாமாவில்* முக்கியக் கதாபாத்திரத்தில் நடிக்கும் வாய்ப்பை கிருத்தி பெற்றார். அதே சமயத்தில் தமிழ் திரையுலகத்தைச் சேர்ந்த முரளியை அவர் சந்தித்தார். அவர் சுவாமி இயக்கிய *சகாக்கள்* படத்தில் முக்கியக் கதாபாத்திரத்தில் நடிக்க வாய்ப்பை வழங்கினார். பின்னர் சுசீந்திரனின் விமர்சன ரீதியான பாராட்டப்பட்ட *அழகர்சாமியின் குதிரை* (2011) படத்தில் இனிகோ பிரபாகரனுடன் இணைந்து நடித்தார். பின்னர் அடுத்த ஆண்டில் கொண்டான் கொடுத்தானில் நடித்தார்.  

2013 ஆம் ஆண்டில், *சினேகாவின் காதலர்கள்* பட வெளியீடு நேரத்தில் அத்வைதா என்ற தனது திரைப் பெயரை மாற்றி தன் அசல் பெயரான கிரித்தி செட்டி என்ற பெயரையே இனி பயன்படுத்திக்கொள்ள முடிவெடுத்தார். அத்வைதா என்ற பெயர் எண் கணித சோதிட காரணங்களுக்காக தேர்ந்தெடுக்கப்பட்டதாக இவர் குறிப்பிட்டார், ஆனால் மக்கள் அந்தப் பெயரை உச்சரிக்கும் விதம் தனக்கு பிடிக்கவில்லை என்று கூறினார். *பாண்டிய நாடு* படத்தில் ஒரு சிறிய பாத்திரத்தை ஏற்று, சுசீந்திரனுடன் மீண்டும் பணியாற்றினார். இவரது எதிர்கால படத் திட்டங்களாக பிரேம்ஜி அமரனின் *மாங்கா* , *செல்வி,* கதாநாயகி பாத்திரத்தை மையமாகக் கொண்ட *சினேகாவின் காதலர்கள்* ஆகியன உள்ளன.  

## திரைப்படவியல்
| 2009 | *சரிகம* | கன்னட படம் |
| --- | --- | --- |
| 2011 | *அழகர்சாமியின் குதிரை* | தேவி |
| 2011 | *சகாக்கள்* | தேவசேனா |
| 2012 | *கொண்டான் கொடுத்தான்* | செவ்வந்தி |
| 2013 | *பாண்டிய நாடு* | அமுதா |
| 2014 | *சினேகாவின் காதலர்கள்* | சினேகா |
| 2015 | *மாங்கா* | ஜோசிதா |
# எண்காலி மரம்

**எண்காலி மரம்** (*Octopus tree*) என்பது பலவகையானத் தாவரங்களுக்கு வழங்கப்படும் பொதுவான பெயராகும். இவற்றில் கீழ்க்கண்டத் தாவரங்கள் உள்ளன.  

- *டைடியீரியா மடகாசுகேரியென்சிசு*, டைடியெரேசியே குடும்பத்தில் அடர்த்தியான முட்களுடன் கூடிய சதைப்பற்றுள்ள தாவரமாகும்
- *ஷெஃப்லெரா ஆக்டினோபில்லா*, அராலியேசி குடும்பத்தில் கூட்டு இலைகளைக் கொண்ட பசுமையான மரம்
# ஆண்டிலோகசு


***ஆண்டிலோகசு (Antilochus)*** என்பது பழைய உலக பேரினமாகும். இவை பூச்சிகளில் பைரஹோகோரிடே குடும்பத்தினைச் சார்ந்தவை. மடகாஸ்கர், தெற்கு மற்றும் தென்கிழக்கு ஆசியா, மலாய் தீவுக்கூட்டம் மற்றும் நியூ கினியா உள்ளிட்ட வெப்பமண்டல ஆப்பிரிக்காவில் தற்போது சுமார் 25 சிற்றினங்கள் உள்ளன. *ஆன்டிலோகசு* பேரினப் பூச்சிகள் பிரகாசமான நிறமுடையது, பொதுவாகச் சிவப்பு மற்றும் கருப்பு நிறங்களில் காணப்படும். இவற்றை மற்ற பைரோகோரைட்களிலிருந்து தலையின் மூலம் எளிதில் வேறுபடுத்தி அறியலாம். இந்தப் பேரினப்பூச்சிகளில் கண்களின் பின்பகுதி நீளவாக்கில் அழுந்திக் காணப்படும். இவை பெரும்பாலும் லைகாயிடே குடும்பத்தில் உள்ள பூச்சிகளுடன் அடையாங்காணுவதில் குழப்பங்கள் உள்ளன. ஆனால் தலையில் தனித்த கண்கள் இல்லாததால் வேறுபடுகின்றன. பல்வேறு வகையான பைரோகோரைட் போலல்லாமல் *ஆண்டிலோகசு* பேரினம் கொன்றுண்ணி வகையினைச் சார்ந்தவை; பிற பேரினங்கள் தாவர உண்ணியாகும்.
# ச. தங்கபாண்டியன்

**ச. தங்கபாண்டியன்** (*S. Thangappandian*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் இராஜபாளையம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ராஜபாளையம் தொகுதியில் இருந்து திமுக சார்பில் சட்டமன்ற உறுப்பினரானார்.  

## சட்டமன்ற உறுப்பினராக
| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | இராஜபாளையம் | திமுக | 74,787 | 44.41% |
# வறுமை விகிதத்தால் இந்திய மாநிலங்கள் மற்றும் யூனியன் பிரதேசங்களின் பட்டியல்

இந்தியாவின் மொத்த உள்நாட்டு உற்பத்தி தனிநபர் வருமானம் சுமார் 41 2241 அல்லது 8 168,075 ஆகும். இது 2021 ஆம் ஆண்டு நிலவரப்படி வறுமைக்கு ஏற்ப தரவரிசைப்படுத்தப்பட்ட இந்திய மாநிலங்கள் மற்றும் இந்திய பிராந்தியங்களின் பட்டியலாகும். எண் மற்றும் மக்கள் தொகை - வறுமை கோட்டிற்குக் கீழே உள்ள மக்களின் சதவீதத்திற்கு ஏற்ப தரவரிசை கணக்கிடப்படுகிறது மற்றும் இது எம்ஆர்பி-நுகர்வு அடிப்படையில் அமைந்துள்ளது.  

## பட்டியல்
| 1 | கோவா | 5.09 |  |
| --- | --- | --- | --- |
| 2 | கேரளா | 7.05 |  |
| 3 | இமாச்சல பிரதேசம் | 8.06 |  |
| 4 | சிக்கிம் | 8.19 |  |
| 5 | பஞ்சாப் | 8.26 |  |
| 6 | ஆந்திரா | 9.20 |  |
| 7 | ஹரியானா | 11.16 |  |
| 8 | உத்தரகண்ட் | 11.26 |  |
| 9 | தமிழ்நாடு | 11.80 |  |
| 10 | மேகாலயா | 11.87 |  |
| 11 | திரிபுரா | 14.05 |  |
| 12 | ராஜஸ்தான் | 14.71 |  |
| 13 | குஜராத் | 16.63 |  |
| 14 | மகாராஷ்டிரா | 17.35 |  |
| 15 | நாகாலாந்து | 18.88 |  |
| 16 | மேற்கு வங்கம் | 19.98 |  |
| 17 | மிசோரம் | 20.4 |  |
| 18 | கர்நாடகா | 20.91 |  |
| ****** | **அகில இந்திய சராசரி** | **21.92** |  |
| 19 | உத்தரபிரதேசம் | 31.01 |  |
| 20 | மத்தியப் பிரதேசம் | 31.65 |  |
| 21 | அசாம் | 31.98 |  |
| 22 | மணிப்பூர் | 32.59 |  |
| 23 | பீகார் | 33.571 |  |
| 24 | அருணாச்சல பிரதேசம் | 34.67 |  |
| 25 | ஒடிசா | 36.89 |  |
| 26 | ஜார்க்கண்ட் | 36.96 |  |
| 27 | சத்தீஸ்கர் | 39.9 |  |
| 28 | தெலுங்கானா | ந / அ |  |
| *யு / டி* | ஜம்மு-காஷ்மீர் மற்றும் லடாக் | 10.35 |  |
| *யு / டி* | *லட்சத்தீவு* | 2.77 |  |
| *யு / டி* | *அந்தமான் மற்றும் நிக்கோபார் தீவுகள்* | 1 |  |
| *யு / டி* | *புதுச்சேரி* | 9.69 |  |
| *யு / டி* | *தமன் மற்றும் டியு* | 9.86 |  |
| என்.சி.டி. | *டெல்லி* | 9.91 |  |
| *யு / டி* | *சண்டிகர்* | 21.81 |  |
| *யு / டி* | *தாத்ரா மற்றும் நகர் ஹவேலி* | *39.31* | } |
# மு. சந்திரபிரபா

**மு. சந்திரபிரபா** (*Chandra Prabha*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திருவில்லிபுத்தூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | திருவில்லிபுத்தூர் | அதிமுக | 88,103 | 49.93 |
# அ. மனோகரன்

**அ. மனோகரன்** (*A.Manoharan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் வாசுதேவநல்லூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.  

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | வாசுதேவநல்லூர் | அதிமுக | 73,904 | 45.83% |
# இந்திய மனித உரிமைக்கட்சி


**இந்திய மனித உரிமைக்கட்சி** (india manitha urimai katchi) என்பது தமிழ்நாட்டில் செயல்பட்ட ஒரு அரசியல் கட்சியாகும். காங்கிரஸ் கட்சியில் இருந்து விலகிய எல்.இளையபெருமாள் இதனை தோற்றுவித்தார். சமூகத்தில் ஒடுக்கப்பட்ட மக்களின் உரிமைகளுக்காக குரல் கொடுத்தார் இளையபெருமாள். 1996 சட்டமன்றத் தேர்தலில் காட்டுமன்னார்கோயில் தொகுதியில் போட்டியிட்டு திமுக வேட்பாளர் வெற்றி பெற்றார். எனினும் அவரை எதிர்த்து போட்டியிட்ட இளையெருமாள் 35 சதவீத வாக்குகளை பெற்றார். அவர் மறைவதற்கு சில ஆண்டுகளுக்கு முன்பு மீண்டும் காங்கிரஸ் கட்சியுடன் இணைக்கப்பட்டது.
# இரகுநாத் சகாய் பூரி


**இரகுநாத் சகாய் பூரி** (Raghunath Sahai Puri) ஒரு இந்திய அரசியல்வாதியும் இந்திய தேசிய காங்கிரசின் உறுப்பினரும் ஆவார். 2002-2007 காலப்பகுதியில் பஞ்சாப் அரசாங்கத்தில் வீட்டுவசதி மற்றும் நகர்ப்புற மேம்பாட்டு அமைச்சராகவும் இருந்தார்.  

## ஆரம்ப கால வாழ்க்கை
இவரது தந்தையின் பெயர் தேஸ் ராஜ் பூரி என்பதாகும்.  

## அரசியல் வாழ்க்கை
1985ஆம் ஆண்டில் சுஜான்பூரிலிருந்து பஞ்சாப் சட்டமன்றத்திற்கு தேர்ந்தெடுக்கப்பட்டார். 1992 மற்றும் 2002 ஆம் ஆண்டுகளில் இவர் சுஜான்பூரிலிருந்து மீண்டும் தேர்ந்தெடுக்கப்பட்டார். 2012 இல் இவர் வீட்டுவசதி மற்றும் நகர்ப்புற மேம்பாட்டு அமைச்சராக நியமிக்கப்பட்டார்.
# அருந்ததி கோஸ்


**அருந்ததி கோஸ்** (Arundhati Ghose) (25 நவம்பர் 1939 - 25 சூலை 2016) ஒரு இந்திய இராஜதந்திரியாவார். ஜெனீவாவிலுள்ள ஐக்கிய நாடுகள் அவையில் இந்தியாவின் நிரந்தரப் பிரதிநிதியாக இருந்த இவர், 1996இல் ஜெனீவாவில் ஆயுதக் குறைப்பு தொடர்பான மாநாட்டில் முழுமையான அணுகுண்டு சோதனைத் தடை உடன்பாடு பேச்சுவார்த்தைகளில் பங்கேற்ற இந்திய தூதுக்குழுவின் தலைவராகவும் இருந்தார். மேலும், இவர் தென் கொரியா, எகிப்து அரபு குடியரசின் தூதராகவும் பணியாற்றினார்.  

## ஆரம்ப கால வாழ்க்கை
கோஸ் மும்பையில் வளர்ந்து கதீட்ரல் மற்றும் ஜான் கோனன் பள்ளியில் படித்தார். கொல்கத்தாவிலுள்ள லேடி பிராபோர்ன் கல்லூரியில் பட்டம் பெற்ற இவர், 1963ஆம் ஆண்டில் இந்திய வெளியுறவுச் சேவையில் சேருவதற்கு முன்பு சாந்திநிகேதனில் உள்ள விஸ்வ-பாரதி பல்கலைக்கழகத்தில் படித்தார்.  

இவர், ஒரு முக்கிய வங்காள குடும்பத்தைச் சேர்ந்தவர். இவர் முன்னாள் உச்சநீதிமன்ற நீதிபதியான ரூமா பாலின் சகோதரியும் பிரசார் பாரதியின் முன்னாள் தலைவரான பாஸ்கர் கோஸின் சகோதரியும் ஆவார். 1997ஆம் ஆண்டில் அசாம் ஐக்கிய விடுதலை முன்னணியால் கடத்தப்பட்டு கொல்லப்பட்ட ஒரு சமூக சேவகரும் பத்திரிகையாளருமான சாகரிகா கோஸ் மற்றும் சஞ்சய் கோஸ் ஆகியோரின் அத்தையுமாவார்.  

## தொழில்
கோஸ் தனது தொழில் வாழ்க்கையில், ஆஸ்திரியா, நெதர்லாந்து, வங்காளதேசம், நியூயார்க் போன்ற நாடுகளில் ஆகியவற்றில் பணியாற்றினார். 1971 வங்காளதேச அரசாங்கத்தின் முக்கிய பொறுப்பாளராகவும் இருந்தார்.  

## ஓய்வுக்குப் பிந்தைய வாழ்க்கை
இவர் 2016 இல் புற்றுநோயால் இறக்கும் வரை பல செயல்களில் தீவிரமாக ஈடுபட்டார். இவர் 1998 முதல் 2004 வரை ஒன்றிய அரசுப்பணியாளர் தேர்வாணையத்தின் (யுபிஎஸ்சி) உறுப்பினராக இருந்தார். 1998 முதல் 2001 வரை ஆயுதக் குறைப்பு தொடர்பான ஐ.நா பொதுச்செயலாளரின் ஆலோசனைக் குழுவில் உறுப்பினராக இருந்தார். 2004 முதல் 2005 வரை பொருளாதார, சமூக மற்றும் கலாச்சார உரிமைகளுக்கான குழுவில் இந்தியாவிலிருந்து உறுப்பினராக இருந்தார். இவர் 2004 முதல் 2007 வரை பாதுகாப்பு ஆய்வுகள் மற்றும் பகுப்பாய்வுகளுக்கான நிறுவனத்தின் நிர்வாகக் குழுவில் உறுப்பினராக இருந்தார். 2007 ஆம் ஆண்டில் வெளியுறவு அமைச்சகத்தால் அமைக்கப்பட்ட ஆயுதப் பரவல் மற்றும் குறைப்பு தொடர்பான பணிக்குழுவில் உறுப்பினராகவும் இருந்தார்.  

## மரியாதைகள்

- மார்ச் 27, 2012 அன்று வங்கதேச அரசாங்கத்தால் "விடுதலைப் போர் மரியாதைக்குரிய நண்பர்கள்" எனக் கௌரவிக்கப்பட்டார்.
# காமாக்யா நரேன் சிங்


இராம்கரைச் சேர்ந்த மகாராஜா பகதூர் **காமாக்கியா நரேன் சிங்** பகதூர் (Kamakhya Narain Singh) (10 ஆகத்து 1916 &ndash; 7 மே 1970) , சார்க்கண்டு இராம்கர் இராச்சியத்தின் ஜமீந்தாரும் பின்னர் அரசியல்வாதியும் ஆவார். இவர் நரேன் வம்சத்தைச் சேர்ந்தவர்.  

## ஆரம்ப ஆண்டுகள்
இராய்ப்பூரில் உள்ள இராஜ்குமார் கல்லூரியிலும், அஜ்மீர் மாயோ கல்லூரியிலும் கல்வி பயின்றார். இவர் தனது தந்தை இராஜ லட்சுமி நரேன் சிங் இறந்தவுடன் 1919 இல் இராம்கர் ராஜாவானார்.  

## அரசியல் வாழ்க்கை
இவர் தனது சொந்த அரசியல் கட்சியை (இராம்கரின் ஜனதா கட்சி) உருவாக்கி, அப்போது பீகாரில் ஒரு முக்கிய தலைவராக இருந்தார். தேர்தல் பிரச்சாரத்தில் ஹெலிகாப்டர்களைப் பயன்படுத்திய முதல் குடும்பம் இவரது குடும்பம் (நரேன் ராஜ் பரிவார்) ஆகும். பீகார் நில உரிமையாளர் சங்கம் மற்றும் அகில இந்திய சத்திரிய மகாசபாவின் துணைத் தலைவராகவும் பணியாற்றினார். இராஜ்குமார் கல்லூரியின் நிர்வாக குழு மற்றும் பொதுக் குழுவின் உறுப்பினராகவும் இருந்தார். மேலும், பீகார் போர் குழுவின் செயற்குழு உறுப்பினராகவும் இருந்தார். இவர் 1943 மற்றும் 1953 ஆம் ஆண்டுகளில் அகில் பாரதிய சத்ரிய மகாசபாவின் தலைவராகவும் பணியாற்றினார்.  

இராம்கர் மாநிலம் முறையாக இந்தியக் குடியரசில் சேர்ந்ததையடுத்து இவர் 1946 இல் அரசியலில் நுழைந்தார். 1952 பீகார் சட்டமன்றத் தேர்தலில், இவர் தன்பாத்திலிருந்து சுதந்திராக் கட்சியின் வேட்பாளராக போட்டியிட்டார். ஆனால் ஒரு பிரபல சுதந்திர போராட்ட வீரரும் தொழிலாளர் உரிமைத் தலைவரான புருஷோத்தம் கே சௌகான் என்பவரிடம் தோற்றார். பின்னர் 1967ஆம் ஆண்டு பீகார் சட்டமன்றத் தேர்தலில், ராஜா பகதூரின் ஜனதா கட்சி ஆளும் காங்கிரசு அரசாங்கத்திற்கு கடுமையான போட்டியை வழங்கியது. இவரும் இவரது தம்பி வசந்த் நரேன் சிங் ஆகியோர் பீகார் முதல்வர் மகாமயா பிரசாத் சின்ஹா தலைமையிலான அரசாங்கத்தில் அமைச்சரவை அமைச்சர்களாக ஆனார்கள். இவர் துணை முதல்வராக்கப்படாததால் கட்சியில் இருந்து விலகினார். 1960களின் பிற்பகுதியில், பீகாரில் ராஜபுத்திர மேலாதிக்கத்திற்கு எதிராக பிரபலமாக இருந்தார். ராஜ்புத் தலைவரான சத்யேந்திர நாராயண் சின்ஹாவுக்கு (அப்போது " பீகாரில் வரவிருக்கும் முதல்வர் " என்று கருதப்பட்டார்) எதிராக இருந்தார். இவரது கட்சி பின்னர் சுதந்திராக் கட்சியுடன் இணைந்தது. இவரது குடும்ப உறுப்பினர்கள் பலர் முக்கியமான அரசியல் செயற்பாட்டாளர்கள் மற்றும் சட்டமன்ற உறுப்பினர்களாக மாறினர்.  

## இறப்பு
இதய நிறுத்தம் காரணமாக 7 மே 1970 அன்று கொல்கத்தாவில் உள்ள தனது இல்லத்தில் இறந்தார்.
# தின்டிமசு


***தின்டிமசு*** (*Dindymus*) என்பது பைரோகோரிடே குடும்பத்தினைச் சார்ந்த பழைய உலக பூச்சி பேரினமாகும் . இவை பெரும்பாலும் லைகாயிடே குடும்ப பூச்சிகளுடன் தவறாக இனம் காணப்படுகிறது. ஆனால் தலையில் தனிக் கண்கள் இல்லாததால் வேறுபடுகின்றன. *தி. ரூபிகினோசசு*, *தி. புல்ச்சர்*, *தி. பைரோக்ரசு* உள்ளிட்ட பல இனங்கள் தீங்குயிரிகளை உண்பதால் நன்மை பயக்கின்றன. ஆனால் *டி* . *வெர்சிகலர்* தாவர தீங்குயிரியகும்.  

## சிற்றினங்கள்
பயோலேப் பட்டியல்கள்:  

துணையினம் *கார்னிடிண்டிமசு* இசுடெக்லிக், 2005  

1. தின்டிமசு அப்டோமினலிசு டிஸ்டண்ட், 1914
1. தின்டிமசு கிரிசியசு இசுடெக்லிக், 2006
1. தின்டிமசு இசுட்ராலெனி ஸ்கௌடெடன், 1933
# பைரோகோரிசு


***பைரோகோரிசு** (Pyrrhocoris)* என்ற பேரினம் பைரோகோரிடே குடுப்பத்தினைச் சார்ந்த பருத்திக்கறை பூச்சிகளாகும்.  

*பைரோகோரிசு* பேரினத்தின் கீழ் ஆறு சிற்றினங்கள் உள்ளன. இதில் நன்கு அறியப்பட்ட சிற்றினமாக *பைரோகோரிசு ஆப்டிடெரசு* உள்ளது*.* பொதுவாக இது நெருப்பு பூச்சி, சிவப்பு தீ பூச்சி, லிண்டன் பூச்சி, சாறு உறிஞ்சும் பூச்சி, மற்றும் சிவப்பு சிப்பாய் பூச்சி என்று அழைக்கப்படுகிறது. இந்த சிற்றினத்தின் உயிரியலின் பல அம்சங்கள் விரிவாக ஆய்வு செய்யப்பட்டுள்ளன.  

இந்தப் பேரினத்தில் உள்ள சிற்றினங்கள்:  

- *பைரோகோரிசு ஏப்டெரசு*
- *பைரோகோரிசு புசுகோபங்டடசு*
- *பைரோகோரிசு விளிம்பு*
- *பைரோகோரிசு சிபிரிகசு*
- *பைரோகோரிசு சினுவாடிகோலிசு*
# ஆசிய மேம்பாட்டு ஆய்வு நிறுவனம்


**ஆசிய மேம்பாட்டு ஆய்வு நிறுவனம்** என்பது பீகாரின் பாட்னாவில் சமூக அறிவியலாளர்கள் குழுவால் பதிவு செய்யப்பட்ட அமைப்பாக 1991 இல் நிறுவப்பட்ட அமைப்பாகும். சர்வதேசத் தொழிலாளர்கள் அமைப்பு, உலக வங்கி போன்ற பல்வேறு உலகளவிலான அமைப்புகளுடனும் இலண்டன் பொருளாதாரப் பள்ளியுடனும் இணைந்து இம்மையம் ஆய்வுகளில் ஈடுபட்டுவருகிறது. பிகார் அரசினால் நிறுவப்பட்ட இம்மையத்தின் வருடாந்திர பொருளாதார ஆய்வறிக்கைகளை அம்மாநில அரசு தன் நிதிக் கொள்கைகளை வகுப்பதற்கு பயன்படுத்திக்கொள்கிறது.
# அக்மோஸ்-மெரிதமுன்



**அக்மோஸ்-மெரிதமுன்** (**Ahmose-Meritamun** or **Ahmose-Meritamon**) புது எகிப்திய இராச்சியத்தை ஆண்ட பதினெட்டாம் வம்ச பார்வோன் முதலாம் அக்மோஸ்- அரசி அக்மோஸ்-நெபர்தாரி இணையரின் மகளும், பார்வோன் முதலாம் அமென்கோதேப்பின் அக்காவும், மனைவியும் ஆவார். மிக அழகான இந்த அரசி இளமையில் மறைந்த போது, தேர் எல் பகாரியின் கல்லறையில், இவரது உடலை மம்மியாக அடக்கம் செய்யப்பட்டது.  

அரசி அரசி அக்மோஸ்-நெபர்தாரிக்குப் பின்னர் அக்மோஸ்-மெரிதமுன் அமூன் கடவுளின் மனைவியாக வழிபடப்பட்டார். 1817-இல் கர்னாக் தொல்லியல் அகழாய்வின் போது அரசி அக்மோஸ்-மெரிதமுனின் சுண்ணாம்புக் கல் சிலை கண்டெடுக்கப்பட்டது. 1930-இல் தேர் எல் பகாரி தொல்லியல் களத்தை அகழாய்வு செய்த போது, அரசி அக்மோஸ்-மெரிதமுனின் மம்மி மரப்பெட்டியில் கண்டெடுக்கப்பட்டது.  

நகரத்தின் கல்லறை எண் 359-இன் சுவரில், மேல் வரிசையில், இடமிருந்து வலம்: 18ஆம் வம்சம் முதல் 20-ஆம் வம்ச வரையிலான பார்வோன்களான முதலாம் அமென்கோதேப், முதலாம் அக்மோஸ், அரசி அக்மோஸ்-மெரிதமுன், அக்மோஸ்-சிதாமுன், அக்மோஸ்-ஹெனுத்தாமேகு, அக்மோஸ்-துமெரிசி, அக்மோஸ்-நெபெத்தா, அக்மோஸ்-சபையர், கீழ் வரிசையில், இடமிருந்து வலமாக: அரசி அக்மோஸ்-நெபர்தாரி, முதலாம் ராமேசஸ், இரண்டாம் அமென்கோதேப் இரண்டாம் மெண்டுகொதேப், செக்கனென்ரே தாவோ, நான்காம் ராமேசஸ், முதலாம் தூத்மோஸ் ஓவியங்கள்]]  


## பண்டைய எகிப்திய ஆட்சியாளர்களின் மம்மி ஊர்வலம்

3 ஏப்ரல், 2021 அன்று எகிப்திய அருங்காட்சியகத்திலிருந்து எகிப்தின் பதினேழாம் வம்சம் முதல் எகிப்தின் இருபதாம் வம்சம் வரையிலான புகழ்பெற்ற 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு சிறப்புடன் ஊர்வலமாக எடுத்துச் செல்லும் போது அரசி அக்மோஸ்-மெரிதமுன் மம்மியும் எடுத்துச் செல்லப்பட்டது.  

## இதனையும் காண்க
- பண்டைய எகிப்திய அரசர்கள்
- பண்டைய எகிப்திய அரசிகள்
# அரசி தியே


மற்றும் ராணி தியே திருமணத்தின் நினைவுச் சின்னம்]]  

**தியே** (**Tiye**) (கிமு 1398 &ndash; கிமு 1338) பண்டைய எகிப்தின் புது எகிப்து இராச்சியத்தை ஆண்ட 18-ஆம் வம்ச பார்வோன் மூன்றாம் அமென்கோதேப்பின் பட்டத்து அரசியும், அக்கெனதெனின் தாயும், துட்டன்காமனின் பாட்டியும் ஆவார்.  
1898-இல் தீபை நகரத்தில், இவரது மம்மியை மூன்றாம் அமென்கோதேப்பின் கல்லறை எண் 35-இல் கண்டெடுக்கப்பட்டது. பார்வோன் மூன்றாம் அமென்கோதேப் தனது 38/39வது ஆட்சிக் காலத்தின் போது (கிமு1353 /1350) இறப்பிற்கு பிறகு, 12 ஆண்டுகள் வரை அரசி தியே உயிர் வாழ்ந்தார். அமர்னா நிருபங்களில் அரசி தியே, மூன்றாம் அமென்கோதேப்பின் அன்புற்குரிய அரசி எனக்குறித்துள்ளது.  

மற்றும் தியேவின் சிற்பம், எகிப்திய அருங்காட்சியகம், கெய்ரோ]]  

## படக்காட்சிகள்

## பண்டைய எகிப்திய ஆட்சியாளர்களின் மம்மி ஊர்வலம்

3 ஏப்ரல், 2021 அன்று எகிப்திய அருங்காட்சியகத்திலிருந்து எகிப்தின் பதினேழாம் வம்சம் முதல் எகிப்தின் இருபதாம் வம்சம் வரையிலான புகழ்பெற்ற 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு சிறப்புடன் ஊர்வலமாக எடுத்துச் செல்லும் போது, அரசி தியே மம்மியும் எடுத்துச் செல்லப்பட்டது.
# இசைவாணி


**இசைவாணி** (*Isaivani*) (பிறப்பு 1996) என்பவர் சென்னையைச் சேர்ந்த ஒரு கானா பாடகர் ஆவார். இவர் தி கேஸ்ட்லெஸ் கலெக்டிவ் குழுவுடன் இணைந்து பாடிவருகிறார். 2020 ஆம் ஆண்டில் பிபிசியால் வெளியிடப்பட்ட உலகளாவிய 100 பெண் ஆளுமைகளில் ஒருவராக இவர் தேர்வு செய்யப்பட்டார்.  

## வாழ்க்கைக் குறிப்பு
இசைவாணி 1996 இல் சென்னையின் இராயபுரத்தில் சிவகுமார் டி, செல்வி ஆகியோரின் மகளாகப் பிறந்தார். இவரது தந்தை தானே சுயமாகக் இசைப்பலகை வாசிக்க கற்றுக் கொண்ட கலைஞர் ஆவார். இவரது தந்தை சிறு வயதிலிருந்தே இவரது இசை திறனையும் பாடலையும் ஊக்குவித்தார். இசைவாணியும் இவரது சகோதரரும் வயிற்றில் சுமந்தபோதே செல்வியை பாடுமாறு ஊக்குவித்தார். இவரது இசை வாழ்க்கை ஆறு வயதில் தொடங்கியது, இவரது தந்தையுடன், 2018 வரை இவர் ஏறத்தாழ 10,000 நிகழ்ச்சிகளில் இசைத்துள்ளார். இவர் தமிழ் திரைப்படப் பாடல்களைப் பாடத் தொடங்கினார். இதனுடன் கானா பாடல்களையும் பாடிவந்தார். இதற்கு பார்வையாளர்களின் வரவேற்பைப் பெற்றுள்ளார். கூடுதலாக, இவர் ஒரு தாழ்த்தபட்ட சாதியைச் சேர்ந்த ஒரு பெண்ணுமாவார். கானாவை ஆண்களால் மட்டுமே கலைப்படைப்பாகப் பாதுகாக்க முடியும் என்று நினைத்தவர்களிடமிருந்து ஆரம்பகாலத்தில் எதிர்ப்புகள் இருந்தது.  

2020 ஆம் ஆண்டில், பிபிசி 100 மகளிர் விருதால் கானா இசையில் இவர் செய்த பணிக்காக அங்கீகரிக்கப்பட்டார்.
# டையசுடெர்கசு


***டையசுடெர்கசு** (Dysdercus)* என்பது பரவலாகக் காணப்படும் பைரகோகாரிடே குடும்பத்தினைச் சார்ந்த பேரினமாகும். இப்பேரினத்தினைச் சார்ந்த பூச்சிகளில் பல பருத்திக் காய்களை உண்பதால், இவை பருத்திக்கறை பூச்சி என அழைக்கப்படுகின்றன.  

## விளக்கம்
இக்குடும்ப பூச்சிகள் லைகேயினி குடும்ப பூச்சிகளுடன் இனம் காண்பதில் குழம்பிக்கொள்ளக்கூடும், ஆனால் தனித்த கண்கள் இல்லாத காரணத்தால் இவற்றை வேறுபடுத்தி அறியலாம். தலையும் மார்பும் சந்திக்கும் இடத்திலும் மார்பு பகுதியில் பக்கங்களிலும், பெரும்பாலும் அடிவயிற்றிலும் காணப்படும் வெள்ளை அடையாளம் மூலம் ஏனைய பேரினங்களிடமிருந்து *டையசுடெர்கசு* உடனடியாக வேறுபடுத்தி அறியலாம்.  

## சிற்றினங்கள்
*பயோலிப் டையசுடெர்கசு* சிற்றினங்களைப் பட்டியலிட்டுள்ளது. இதன் அடிப்படையில் டையடுடெர்கசு துணைப் பேரினத்தின் கீழ் 12 சிற்றினங்களும், லெப்டாப்த்தல்மசு துணைப் பேரினத்தின் கீழ் 2 சிற்றினங்களும், *பாராடையசுடெர்கசு* துணைப் பேரினத்தின்கீழ் 5 சிற்றினங்களும், சரியாக வகைப்படுத்தப்படாத 38 சிற்றினங்களும் *டையசுடெர்கசு* பேரினத்தின் கீழ் வருகின்றன.
# வங்காளதேச மருத்துவ ஆராய்ச்சி மன்றம்


**வங்காளதேச மருத்துவ ஆராய்ச்சி மன்றம்** (*Bangladesh Medical Research Council*) வங்காள தேசத்தில் இயங்கிவரும் ஒரு தன்னாட்சி தேசிய ஆராய்ச்சி அமைப்பாகும். மருத்துவம் மற்றும் சுகாதார அறிவியல் திட்டங்கள் குறித்த ஆராய்ச்சிகளை மேற்கொண்டு வங்காளதேசத்தில் இம்மன்றம் ஆராய்ச்சிக்கு முன்னுரிமை அளிக்கிறது. வங்காளதேச நாட்டின் டாக்கா நகரிலுள்ள மொகாகாலி பகுதியில் அமைந்துள்ளது. பேராசிரியர் சையத் மொடாசர் அலி நிர்வாகக் குழுவின் தற்போதைய தலைவராக உள்ளார்.  

## வரலாறு
வங்காளதேச குடியரசுத்தலைவரின் உத்தரவின் பேரில் வங்காளதேச மருத்துவ ஆராய்ச்சி மன்றம் 1872 ஆம் ஆண்டு நிறுவப்பட்டது. அந்நாட்டின் சுகாதாரம் மற்றும் குடும்ப நல அமைச்சகத்தின் கீழ் இம்மன்றம் செயல்படுகிறது. சுகாதார ஆராய்ச்சியும் தகவல் தொடர்பும் என்ற காலாண்டு இதழை இம்மன்றம் வெளியிடுகிறது.
# தலேல் சிங் (அரசன்)


**தலேல் சிங்** ( Dalel Singh )17ஆம் நூற்றாண்டில் கரன்புராவின் மன்னராவார். இவர் தனது தலைநகரை இப்போது சத்ரா மாவட்டத்தில் உள்ள தந்த்வாவில் உள்ள சிசாயிலிருந்து 1685இல் ஹசாரிபாக் மாவட்டத்தில் உள்ள பதாம் நகருக்கு மாற்றினார்.  

முகலாயப் பேரரசின் பாதுகாப்பிற்காக ஒரு பெரிய அரண்மனையை கட்டினார். சிவ் சாகர் என்ற தனது புத்தகத்தின்படி, முகலாய படையெடுப்பிலிருந்து பாதுகாப்பதற்காக இவர் தனது தலைநகரை சிசாயிலிருந்து பதாமுக்கு மாற்றினார். இவர் ஓர் கவிஞராக நாக்புரி மொழியில் கவிதைகளை எழுதினார்.  

பலாமூவின் மன்னர் ஜெய்கிஷன் ராய் மற்றும் தலேல் சிங் ஆகியோர் ஒரு போருக்குப் பிறகு நாகவன்சிகள் வைத்திருந்த டோரியைக் கைப்பற்றினர். இரஞ்சித் ராய்க்கு தலேல் சிங் தங்குமிடம் கொடுத்ததால் ஜெய்கிஷன் ராய் இராம்கரைத் தாக்கினார். தலேல் சிங் போரில் இறந்தார். பின்னர் தலேல் சிங்கின் வழித்தோன்றல்கள் பலாமூவை ஆக்கிரமித்து கைப்பற்றியது.